kardosdrur/scandi-wiki huggingface dataset:
Folke Jacobsen

Folke Jacobsen (15. august 1890—17. august 1971) (14. oktober 1961, ved kongelig bevilling navneforandring til Chresten Folke Jacobsen), skoleinspektør.
Født i Jetsmark Sogn ved Aabybro som søn af lærer, redaktør Christen Jacobsen og hustru Else Marie, f. Jensen. 
Gennemførte det første forsøg med sløjd som centralfag 1918-19 og lagde derved grunden til den senere udviklede »Praktiske ungdomsskole«. Folke Jacobsen fik i 1925 stillet ejendommen Ellekilde i Gladsaxe (nuværende Elledalen 4 og 6) til rådighed for arbejdet med udformning af centralfagsundervisningen, uddannelse af lærere og fremme af ungdomsarbejdet og oprettede hér i 1950 »Den praktiske ungdomsskole Ellekilde« (statsanerkendt kost- og efterskole), der flyttede til Torslunde ved Taastrup i 1952. Ellekilde blev senere en af de grønlandske efterskoler.

 1914 lærereksamen
 Sløjdlærereksamen fra Dansk Sløjdlærerskole, København
 kursus på Askov Sløjdlærerskole i Askov
 kursus på Nääs Sløjdlærerseminarium i Sverige
 kursus på Statens Lærerhøjskole i København
 1914 lærer ved Faxe Realskole
 1915 lærer i København
 1919 fastansættelse som kommunelærer
 1926 skoleinspektør for Københavns kommunes fortsættelseskursus og praktiske ungdomsskole
 1926-27 lærer på Statens Lærerhøjskole

Nogle af Folke Jacobsens skrifter 
 Sløjd som Centralfag i Ungdomsskolen, I (1920), II (1922)
 Havebrug som Centralfag (1924)
 Fag-Ordbog for Snedkere, Tømrere og Arbejdere i Træindustrien (1932)
 Dansk og Regning som Centralfag (1930, 1933, 1934, 1942)

Henvisninger 
 Skæve vinkler i sløjdhistorien af Jørgen Mogensen i: Sløjd 6, 1995, p.147-150 (Om Folke Jacobsen og hans Sløjd som Centralfag).

Sløjd
Lærere fra Danmark
Denni Conteh

Denni Aluseny Conteh (født 14. august 1975) er en tidligere dansk fodboldspiller. Hans mor er fra Danmark og hans far er fra Sierra Leone. Han startede med at spille fodbold, da han var 5 år.

Han er i tidligere træner for Ballerup-Skovlunde damehold, hvor han startede som træner i september 2010. Efteråret 2021 tiltrådte Denni som cheftræner i Avedøre IF, der spiller i Sjællands serien i øjeblikket.

Eksterne henvisninger 
 Denni Contehs egen hjemmeside 
 Boldklubben Frem profile

Referencer 

Fodboldspillere fra Molde FK
Fodboldspillere fra Danmark
Fodboldspillere fra Viborg FF
Fodboldspillere fra Akademisk Boldklub
Fodboldspillere fra Odense Boldklub
Fodboldspillere fra FC Nordsjælland
Fodboldspillere fra Herfølge Boldklub
Fodboldspillere fra Lyngby Boldklub
Fodboldspillere fra Hvidovre IF
Personer fra København
Mark Wakefield

Mark Wakefield (født 31. maj 1974) var Linkin Parks tidligere vokalist, der på daværende tidspunkt hed Hybrid Theory, som gruppens Ep album fra 1999 kom til at hedde. Han mødte Mike Shinoda i high school og sluttede sig til bandet, der på det tidspunkt hed SuperXero. De lavede navnet om til Xero og optog det selv-samplede Xerobånd, der indeholdt sangene "Fuse", "Reading My Eyes", "Stick N' Move" and "Rhinestone". Før han gik ud af gruppen, nåede han kun at spille en opvarmningskoncert til hiphopgruppen Cypress Hill, og da de havde for lidt succes valgte Wakefield at droppe ud af bandet for at prøve sig med andre projekter. Han blev senere udskiftet med Chester Bennington og er nu manager for bandet Taproot.

Siden hen har han indspillet en sang ved navn "Ground Xero".

Selvom Wakefield forlod Xero, har han stadig medskrevet nogle sange til Linkin Parks debutalbum Hybrid Theory, som inkluderer "Crawling", "Runaway", "A Place for My Head" og "Forgotten".

Han er også ansvarlig for forsideplakaten til System of a Downs album Toxicity.

Kilder 

Musikere fra USA
Out of Tears

"Out of Tears" er en sang fra The Rolling Stones, og den er fra deres 1994 album Voodoo Lounge.
  
Balladen ”Out of Tears” blev skrevet af Mick Jagger og Keith Richards, men er hovedsageligt et arbejdet fra Jagger, og sangeren sagde på tidspunktet for dens udgivelse:” Der er ingen fast måde, at skrive sange på. Jeg plejede at sige:” Nu skriver vi sange. Jeg sidder ved mit bord.” ”Out of Tears” var lidt lige som det, hvor jeg sad ved klaveret i Ronnies (Wood) studie og prøvede ”Da da ding, da da ding”. Så går man og lytter til det, og det har en virkelig god stemning fordi man er ude på egen hånd. Ingen andre er der, og du skaber stemningen. Der er en meget trist stemning i den sang. The Stones er hovedsagelig et guitar band, men jeg tænkte, at med en ballade var det nogle gange godt at flytte sig fra det. Og når en sang er skrevet på keyboard, får du en anderledes melodi struktur .”

Optagelserne begyndte i juli og august i Woods hjem i Irland, Sandymount Studios, og A&M Records i Los Angeles. Med Jagger som forsanger, og på akustisk guitar, sammen med Wood og Richards på elektriske guitarer, hvor Wood spillede soloen. Trommerne tog Charlie Watts sig af, og bass spilles af Darryl Jones. Nummerets klaver bliver spillet af Chuck Leavell, mens Benmont Tench spillede orgel. Perkussion fra Lenny Castro, og strenge spillet fra David Cambell . 

Den blev udgivet som tredje single fra Voodoo Lounge, og ”Out of Tears” blev en nummer 60. i USA, og nummer 36. i England. Den blev spillet på bandets 1994-1995 Voodoo Lounge Tour, men har endnu til gode at blive udgivet på live albummer og opsamlingsalbummer.

Eksterne henvisninger 

Officiel tekst 
Se The Rolling Stones ”Out of Tears”
Facts om  ”Out of Tears”

Fodnote 

Rolling Stones-sange
Singler fra 1994
Don Niam

Don Niam er en amerikansk skuespiller og kampsports atlet af italiensk oprindelse. Han er nok bedst kendt i rollen som Stingray fra filmen Undefeatable.

Biografi 
Don Niam har trænet kampsport siden han var helt ung. Han debuterede som skuespiller i 1993, men endte allerede den karriere i 1996. I dag træner han Hung Fut Kung Fu på sin skole i USA.

Eksterne henvisninger 
 Don Niam Studio 
 

Skuespillere fra USA
Blod, Sved og Springskaller

Blod, Sved og Springskaller er en dansk Tv-serie fra 2007.

Handling 
Serien tager udgangspunkt i Dansk Pro Wrestling, men følger primært formanden Daniel Grønaa, DW-mesteren Kim Tinning også kendt som Chaos, næstformanden Mr. Pay Per View, og den håbefulde wrestling lærling Sidney Lee, der drømmer om at wrestle i Japan en dag. Serien havde et gennemsnits seertal på 50.000.

Episoder 
 Episode 1: I episode 1 introduceres vi for de 4 hovedpersoner, og Sidney Lee får sin første træning hos Dansk Wrestling, Mr. Pay Per View vil forsøge at overtage DW fra Daniel og wrestlerne laver show i Langå.
 Episode 2: Daniel, Mr. Pay Per View og Chaos er i DR-Byen for at sælge et forslag om et live show på DR2, Sidney øver sin moves på sin kammerat og wrestlerne laver show ved Fredericia Hardcore Festival. 
 Episode 3: Der er storvask i Dansk Wrestling. Mr. PPV stiller op til valget om ny formand i foreningen, og vinder afstemningen, til stor ærgrelse for Daniel. Samtidig er Daniel, Chaos og den amerikanske wrestler Cannonball Grizzly i London for at stifte Premier Wrestling League.
 Episode 4: Sidney Lee skal til try-out. Det går rigtig skidt, og DW dumper ham som wrestler. Samtidig går PWL's første show af stablen i Esbjerg.
 Episode 5: Der afholdes endnu engang show i Langå, Chaos forsvarer titlen i en historisk kamp mod Raptor og Tank vinder en 1st contender kamp og skal dermed møde Chaos om titlen til TV-showet. Vi følger de to wrestleres træning og ser lidt til Chaos' familie.
 Episode 6: Næsten live fra Fredericia Idrætscenter kunne Dansk Wrestling byde velkommen til årets største wrestlingevent med stjerner som Kool Krede, highflyeren Raptor og den 180 kg tunge Cannonball Grizzly. I finalekampen satte Chaos sit elskede mesterskabsbælte på spil mod udfordreren Tank og tabte. Derved har Danmark fået en ny danmarksmester i Wrestling – nemlig Tank.

DR-serier
Wrestling fra Danmark
Danske tv-serier fra 2000'erne
High school

High school er en skoleform som er den afsluttende del af den obligatoriske uddannelse i Australien, Brasilien, Canada, Filippinerne, Japan, Mauritius, New Zealand, Singapore, Skotland i Storbritannien, Sydafrika, Sydkorea, Taiwan og USA. Uddannelsen giver sekundæruddannelse for begge køn. High school svarer ikke til gymnasium i Danmark.
Ideen kommer fra Frankrig hvor Napoleon Bonaparte ville skabe et system til at træne fremtidige officerer til Frankrigs militære styrker.

Begrebet professionshøjskole hedder på engelsk university college.

Ungdomsuddannelse
Joe Calzaghe

Joe Calzaghe (født 23. marts 1972) er en tidligere walisisk bokser med tilnavnet "The Pride of Wales", der efter sin sejr over danske Mikkel Kessler 3. november 2007 blev indehaver af VM-titlen i super-mellemvægt hos alle tre betydende bokseforbund (WBA, WBC og WBO). Han vandt sin WBO-titel den 11. oktober 1997. Calzaghe trak sig ubesejret tilbage efter sin sidste kamp den 8. november 2008 mod Roy Jones Jr.

Calzaghe boksede omkring 120 kampe som dreng og ung, inden han i 1993 blev professionel. Han viste hurtigt sit store talent og vandt alle sine første kampe, enten i første eller anden runde, og han blev derfor kåret som årets unge bokser i 1995. I 1997 måtte VM-indehaveren i supermellemvægt opgive at forsvare sin WBO-titel, og Calzaghe fik muligheden for at vinde titlen i en kamp mod den britiske bokselegende Chris Eubank. Calzaghe vakte opsigt ved at få Eubank i gulvet i første omgang og i øvrigt vinde en klar pointsejr. Senere er det blevet til en stribe succesrige titelforsvar, senest med sejren over Kessler.

I 2006 fik han muligheden for en kamp om VM-titlen i IBF-regi. Også denne vandt Calzaghe med så stor overlegenhed, at han omsider opnåede bred anerkendelse på verdensplan. Han forsvarede denne titel en enkelt gang, men blev i foråret 2007 tvunget til at vælge mellem at forsvare WBO- og IBF-titlen, og her valgte han WBO-titlen med det resultat, at han måtte opgive IBF-titlen.

Senere på foråret 2007 blev matchen mod Mikkel Kessler aftalt, i første omgang til afholdelse i København. Stedet blev dog senere ændret til Calzaghes hjemmebane i Cardiff, hvor Calzaghe vandt med dommerstemmerne (117-111, 116-112, 116-112). Dermed vandt han sin 21. sejr som WBO-verdensmester og modtog ydermere titlerne hos WBA og WBC, som Kessler havde sat på spil.

19. april 2008 slog Joe Calzaghe Bernard Hopkins i Las Vegas. Den første kamp efter Joe Calzaghe var rykket op i letsværvægt.Calzaghe vandt med dommerstemmerne 2-1, selvom han havde været i gulvet i 1. omgang.

Se også 
Joe Calzaghe vs. Mikkel Kessler

Eksterne henvisninger 

 Calzaghes officielle hjemmeside

Boksere fra Wales
Verdensmestre i boksning
Dirty Deeds Done Dirt Cheap (Australien)

Dirty Deeds Done Dirt Cheap er det tredje studiealbum fra det australske hårde rock-band AC/DC som blev udgivet i september 1976 i Australien. Alle sange er skrevet af Angus Young, Malcolm Young, og Bon Scott.

Oprindeligt blev Dirty Deeds Done Dirt Cheap udgivet gennem Albert Productions, men en modificeret international udgave blev udgivet gennem Atlantic Records i 1976.

Spor 
 "Dirty Deeds Done Dirt Cheap" – 4:13
 "Ain't No Fun (Waiting Round to Be a Millionaire)" – 7:31
 "There's Gonna Be Some Rockin'" – 3:17
 "Problem Child" – 5:46
 "Squealer" – 5:16 
 "Big Balls" – 2:40
 "R.I.P. (Rock in Peace)" – 3:36
 "Ride On" – 5:53
 "Jailbreak" – 4:41

Musikere 
 Bon Scott – Vokal
 Angus Young – Lead guitar, bagvokal
 Malcolm Young – Rytme guitar, bagvokal
 Mark Evans – Bas guitar, bagvokal
 Phil Rudd – Trommer, bagvokal

AC/DC-album
Album fra 1976
Hardrock-album
Michelle Yeoh

Michelle Yeoh 杨紫琼, pinyin: Yang Ziqiong (født 6. august 1962 i Ipoh i Perak i Malaysia) er en kinesisk-malaysisk danserinde og skuespillerinde. Hun er kendt for sin hovedrolle i filmen Everything Everywhere All at Once, der indbragte hende en Oscar for bedste kvindelige hovedrolle ved Oscaruddelingen i 2023. Herudover har hun medvirket som "bond-babe "i Tomorrow Never Dies fra 1997 og som Yu Shu-lien i Tiger på spring, drage i skjul fra 2000.

Hun blev uddannet som balletdanser i Storbritannien, og blev efter sin hjemkomst til Malaysia kåret som Miss Malaysia 1983. Hun etablerede sig senere i Hongkong, først som model og senere som filmskuespiller med i dag over 20 film bag sig.

Hun var tidligere gift med Hong Kong forretningsmanden Dickson Poon og hendes nuværende kæsreste er franske Jean Todt.

Filmografi i udvalg 
 1993 – The Heroic Trio
 1997 – Tomorrow Never Dies
 2000 – Tiger på spring, drage i skjul
 2005 – Memoirs of a Geisha
 2008 – Babylon A.D.
 2011 – The Lady
 2019 – Last Christmas
 2022 – Everything Everywhere All at Once

Eksterne henvisninger 

 

Dansere fra Malaysia
Bond-piger
Skuespillere fra Malaysia
Oscar for bedste kvindelige hovedrolle
Rundsiddegruppe

En rundsiddegruppe er en U-formet siddegruppe i en campingvogn eller autocamper.

Udformning
En rundsiddegruppe har ofte forskellig længde på de langsgående bænke og varieret dybde på den tværgående, der af og til er så smal, at den kun er egnet for børn. En rundsiddegruppe kan både være monteret i en af vognens ender eller langs en af vognens sider (kaldet sidevendt rundsiddegruppe).

Møbler
Campingvogne
Dinette

En dinette er et navn, som ofte benyttes om en siddegruppe i en campingvogn eller autocamper, hvor bordet hænger fast på væggen mellem bænkene.

Campingvogne
Møbler
Blæsevarme

Blæsevarme er et luftvarmesystem i en campingvogn eller autocamper, der blæser den varme luft fra varmekilden (ofte en gasovn) rundt i vognen, og ud gennem enten udblæsningsventiler, der er monteret i magasinernes sider eller særlige WL-ventiler, som leder luften op langs vognens sider.

Energi
Camping
Fortelt

Et fortelt er et telt, der er designet til at sidde på siden af en campingvogn, normalt i samme side som indgangsdøren.

Udformning 
Fortelte fås i mange størrelser og indretninger, og kan have udbygninger, indertelte, skillevægge og markiser. De fleste fortelte er enten 250, 300 eller 350 cm dybe (plus – minus 15 cm.). Nogle er femkantet (penta-telte) eller har mulighed for indretning af overdækket veranda.

Campingvogne
Campingtelte
Popupcampere
Antennemast og antennetårn

En antennemast eller et antennetårn har begge det formål at forbedre en eller flere radioantenners radiomodtagelse eller radioudsendelse, ved at øge antennens højde over omgivelserne. Antennerne kan f.eks. anvendes til envejs radiokommunikation (radioudsendelse, tv-udsendelse) og/eller tovejs radiokommunikation.

En antennemast kan f.eks. være en teleskopmast, monteret i campingvognens eller autocamperens klædeskab, så den kan hæves, sænkes og drejes inde fra vognen. Større antennemaster kan have barduner til støtte især ved højere vindstyrker.

Danmark 

De første tv-master blev i 1950'erne ofte opført som runde tårne. I mange tilfælde blev der ovenpå tårnet rejst en gittermast afstivet med stålbarduner. 

Antennerne, der for DR1 var en VHF-antenne, blev monteret på toppen af tårnet eller i toppen af gittermasten.

Til brug for TV 2, der udelukkende sender på UHF-båndet, blev der inden starten 1. oktober 1988 opført en række nye ca 300 m høje stålgittermaster, hvorfra TV 2 stadig sendes. 
Disse 'TV 2'-master anvendes også som hovedsendere for udsendelse af det mastebaserede Digitale tv DTT.

I Danmark findes der med flere følgende sendere:
 Gladsaxesenderen
 Hadsten-senderen
 Kragelund-senderen
 Rangstrup-senderen
 Rø-senderen
 Rødekro-senderen
 Søsterhøjsenderen
 Tommerupsenderen

Udlandet 
Kendte sendere i udlandet er:
 Berlin-senderen i Berlin i Tyskland
 Kaknästornet i Stockholm i Sverige
 Smilde-senderen i Hoogersmilde i Nederlandene

Mobilmast
Mobilmaster spiller en afgørende rolle i den trådløse kommunikation, der anvendes til mobiltelefoner og andre mobile enheder. Disse master fungerer som centrale knudepunkter, der sender og modtager radiosignaler fra mobile enheder og derefter videresender disse signaler til netværket.

Hver mobilmast har normalt en bestemt dækningsradius, og når en mobil enhed bevæger sig inden for denne radius, vil signalet blive fanget op af mobilmasten, og enheden vil kunne foretage opkald, sende sms'er og data og modtage beskeder fra andre enheder.

Selvom mobilmaster normalt er designet til at have en dækningsradius på flere kilometer, kan faktorer som terræn, bygninger og andre hindringer påvirke signalkvaliteten, og nogle gange kan det være nødvendigt at opstille flere mobilmaster i et bestemt område for at opnå den ønskede dækning.

Der kan findes yderligere information og kort over alle danske mobilmaster her.

Galleri

Referencer

Eksterne henvisninger 
 All US Towers over 200 feet, transmitting on certain frequencies, or have certain transmitters over a certain power, must be registered in the US. This is the online directory.
 Scott Fybush, international tower photographer who has documented thousands of towers in his travels
 Vedligeholdelse at antenner på antennemast: youtube.com: Climbing A 1786 Foot Tall Tower

Radioteknik
Telekommunikation
Aksel M. Horsens

Aksel Martinus Horsens (født 2. maj 1898 i Ålborg, død 1. marts 1973) var en dansk forstander og godsejer.

Baggrund og uddannelse 
Aksel M. Horsens var søn af gartner J.P. Horsens (død 1957) og hustru Maren Cathrine Petersen (død 1931).

I starten var Horsens landarbejder og skibsværftsarbejder. I 1917-18 og 1918-19 deltog han i vinterophold på Gistrup Højskole og i 1919-1921 et længere højskoleophold på Gistrup Højskole.
I 1921 deltog han i vinterophold på Askov Husflidsskole.

Han blev elev på Statens Tegnelærerkursus og tog i årene 1926-1927 uddannelsen som ungdomsskolelærer fra Statens Lærerhøjskole. Han tog sløjdlæreruddannelsen fra Dansk Sløjdlærerskole.
Under sin uddannelse deltog han i studierejser til norske, svenske, tyske og østrigske opdragelseshjem.

Karriere 
I perioden fra 1921 til 1923 var Horsens lærer ved Undløse Drengehjem. Fra 1924 til 1926 var han lærer ved Tølløse Realskole.

Fra 1931 til 1948 var han medarbejder ved Statsradiofoniens børne- og ungdomsudsendelser.

Horsens blev i 1938 forstander ved fritidshjemmene for kommuneskolebørn i København og besad posten frem til 1949. I perioden fra 1947 til 1949 var han desuden inspektør ved Københavns kommunes årskursus for fritidshjemslærere.

Horsens sad i flere sogneråd, nævn og kommissioner, især inden for børne- og ungdomsarbejde.

Godsejer 
 1947-1964 ejer af godset Fænøgård
 1963-1973 ejer af godset Kongstedlund
 1968-1973 ejer af Hals Nørreskov

Udgivelser 
 Hvor skal jeg anbringe mit Barn? (1935)
 Løvsavsbogen (Gjellerups Forlag, København 1945)
 diverse artikler

Eksterne henvisninger 
 

Lærere fra Danmark
Personer i Kraks Blå Bog (afdøde)
Godsejere fra Danmark
Personer fra Aalborg
Kommunalpolitikere fra Danmark
DMX (rapper)

Earl Simmons — bedre kendt som DMX (forkortelse for Dark Man X) – (født 18. december 1970 i Mount Vernon, i New York, død 9. april 2021 i White Plains) var en amerikansk rapper og skuespiller. Han var specielt populær i USA i slutningen af 1990'erne og de tidlige 2000'ere for sin rapmusik. Simmons har også medvirket i en række film, heriblandt Cradle 2 the Grave og Romeo Must Die. Han opnåede aldrig den store kommercielle succes i Skandinavien og er af denne grund også relativt ukendt i Danmark. Blandt hans mest succesfulde sange er "X Gonna Give It to Ya", "Ruff Ryders' Anthem", "Where the Hood At?" og "Fuck All Day Fuck All Night".
DMX har udgivet syv album, der tilsammen har solgt i over 30 millioner eksemplarer. 

Som det andet barn ud af tre voksede Simmons op i et socialt boligbyggeri på School Street i Yonkers, New York. Som 13-årig begyndte han at hengive sig til rap og human beatbox med det formål at tjene penge til sin familie, der på det tidspunkt var svært stillet. I teenageralderen fik han konstateret maniodepressiv sindslidelse, og hans ustabile tilstand førte blandt andet til en række fængselsdomme fra hans sene teenageår til tidlige voksenliv. 30. januar 2009 blev han yderligere idømt 90 dages fængsel for dyremishandling, tyveri, besiddelse af narkotika og fartoverskridelse.

DMX døde den 9. april 2021 af hjertestop, der mistænkes at være en følge af en overdosis.

Diskografi 
 It's Dark And Hell Is Hot (1998)
 Flesh Of My Flesh, Blood Of My Blood (1998)
 ...And Then There Was X (1999) 
 The Great Depression (2001)
 The DMX Files (Greatest Hits) (2002)
 Grand Champ (2003)
 Year of the Dog...Again (2006)
 The Definition of X: The Pick of the Litter (2007)

Filmografi 
 Belly
 Cradle 2 the Grave
 Romeo Must Die
 Exit Wounds
 Never Die Alone
 Last Hour

Referencer

Eksterne henvisninger 
* AllHipHop Interview
 ""Rapper flipper ud over fængselsdom"", ekstrabladet.dk, hentet d. 30/1 2009]

Rappere fra USA
Personer dømt for narkokriminalitet
Amerikanere i 1900-tallet
Amerikanere i 2000-tallet
Maroš Klimpl

Maroš Klimpl (født 4. juli 1980) er slovakisk fodboldspiller, der siden 2011 har spillet for Aris Limassol på Cypern.

Maros Klimpl spillede i hjemlandet hos Victoria Zizkov og Banik Ostrava. I sommerpausen 2007 kom han til FC Midtjylland da de skulle bruge en ny forsvarer efter salget af Kristian Bak Nielsen. 

Han har spillet 19 kampe for Slovakiets fodboldlandshold.

Eksterne henvisninger 

 Maroš Klimpls profil på national-football-teams.com 

Fodboldspillere fra Slovakiet
Fodboldspillere fra FC Midtjylland
Fodboldspillere fra Motherwell F.C.
Fodboldspillere fra Dundee F.C.
Nationalpark Hainich

Nationalpark Hainich, blev oprettet 31. december 1997 er den 13. Nationalpark i Tyskland, og den eneste i delstaten Thüringen. Et af de vigtigste mål med parken er beskyttelse af det lokale dyreliv.

Beliggenhed 
Den 76,1 km² store Park ligger i den vestlige del af Thürringen , og øst for floden Werra mellem Naturpark Eichsfeld-Hainich-Werratal, der delvist omgiver den i den nord- og nordvestlige ende, og Thüringer Walds i syd. Den ligger i trekanten af byer Eisenach-Mühlhausen-Bad Langensalza i den omkring 160 km² store skov Hainich, der er det største sammenhængende løvskovsområde i Tyskland.

Flora og Fauna 

I Hainich findes et bredt udvalg bøgesorter, og talrige andre løvtræer. Dertil kommer svampe, store forkomster af forårsblomster, blandt andet Blå Anemone. Hainichs fauna byder blandt andet på vildkat, 14 flagermusearter, sort stork, syv spættearter og træboende biller.

Trækronesti 

I 2005 indviede man en 310 meter lang trækronesti () hvor man kan se trætoppene i øjenhøjde. Universität Göttingen driver i dette område geobotanisk trækroneforskning. Denne trækronesti er kun den anden i Tyskland og den gør det muligt at lære en verden, der tidligere var nærmest ukendt, at kende. Der findes lignende projekt i den tropiske regnskov i Costa Rica.

Eksterne henvisninger

Literatur 
 Hainich Artenbuch – Tiere, Pflanzen und Pilze im Nationalpark Hainich, Verlag Rockstuhl, Bad Langensalza, 2005, 
 – Bøger mm om Nationalpark Hainich
 Nationalpark Hainich: ein Urwald in der Mitte Deutschlands. Dokumentarfilm, 30 Min., Deutschland, 1999, af Peter und Stefan Simank, Produktion: Simank-Filmproduktion, Dresden, resume i MDR
 http://www.hainich-werratal.de – Byer og landsbyer i Hainichregion

Hainich
Thüringens geografi
Hainich
Angus T. Jones

Angus Turner Jones (født 8. oktober 1993 i Austin, Texas, USA) er en amerikansk barneskuespiller, der trods en allerede fyldig filmografi er bedst kendt fra tv-serien Two and a Half Men.

Eksterne henvisninger 

 

Skuespillere fra Texas
Personer fra Austin 
Two and a Half Men